Publication: Magyar Közlöny
Issue: MK-1999-118 (Year: 1999, Number: 118)
Era: 1990-2004
Section: [1975. évi II. törvénynek az 1991. évi II. törvény 3. §-ával
Paragraph Index: 1685

(2) A Kormány a maga feladatkörében rendeleteket bocsát ki, és határozatokat hoz. Ezeket a miniszterelnök írja alá. A Kormány rendelete és határozata törvénnyel nem lehet ellentétes. A Kormány rendeleteit a hivatalos lapban ki kell hirdetni.” Az indítványokban kifejtett álláspont szerint az Alkotmány e rendelkezései alapján a Kormány a hatályos törvényi előírásoknak megfelelően köteles a költségvetést előkészíteni. Ebben az esetben a Kormány a költségvetési javaslat benyújtásakor hatályos törvényi előírást figyelmen kívül hagyva, egy még el nem fogadott törvényi rendelkezés alapján tette meg előterjesztését. A Kormány eljárásával kapcsolatosan az indítványozók által állított alkotmánysértés nem állapítható meg. A Kormány az Alkotmány 25. § (1) bekezdésében szabályozott törvénykezdeményezési jogát gyakorolta akkor, amikor a költségvetési javaslat benyújtásával egy időben javaslatot tett a Tny. 62. § (2) bekezdésének módosítására. Az Alkotmány 36. §-a úgy rendelkezik, hogy a Kormány feladatainak ellátása során együttműködik az érdekelt társadalmi szervekkel. Az egyik indítványban foglalt álláspont szerint a Kormány az Alkotmánynak ezt a rendelkezését is megsértette, mert a Tny. 62. § (2) bekezdését módosító rendelkezés előkészítése során nem egyeztetett az érdekelt társadalmi szervezetekkel. Az Alkotmány 36. §-a a Kormánynak a társadalmi szervekkel való együttműködési kötelezettségét szabályozza, nem szabályozza azonban azt, hogy együttműködési kötelezettsége mely döntései kapcsán és milyen formában áll fenn. Az Alkotmány e rendelkezéséből nem következik a

Source: https://magyarkozlony.hu/hivatalos-lapok/b6f88caafd30db239e4f54c29c63637f92fc4d12/dokumentumok/1cac48810787a4f86af4d7d07ed88e82d87bf08d/letoltes